wickkiey/tamil-wikipedia-chunked huggingface dataset:
# மார்கழி நோன்பு

## பாவை நோன்பு

மார்கழித் திங்களில் கன்னிப் பெண்கள் பாவை நோன்பின் பொழுது விடியு முன்பே எழும் கன்னியர் பிற பெண்களையும் துயில் எழுப்பிக்கொண்டு நீராடி அருகில் உள்ள பெருமாள் கோவிலிற்குச் சென்று இறைவனைத் துதித்து வழிபடுவர். பாவை நோன்புக் காலத்தில் ஆண்டாள் இயற்றிய திருப்பாவை, நாச்சியார் திருமொழி மற்றும் ஆழ்வார்கள் பாசுரங்களைப் பாடி மகிழ்வர்.  
நோன்பு காலத்தில் கன்னிப் பெண்கள் திருப்பாவை பாசுரத்தில் இரண்டாம் பாடலில் கூறியபடி நெய் மற்றும் பால் உண்ணாமலும், கண்ணிற்கு மையிடுதல், தலையைச் சீவி முடித்து மலர்களைச் சூட்டிக்கொள்ளுதல் முதலிய அழகூட்டும் வேலைகளைச் செய்யாமலும், தகாதனவற்றைச் செய்யாதும், நற்செயல்களில் ஈடுபட்டு எந்நேரமும் இறை சிந்தையுடன் நோன்பைக் கடைபிடிப்பர்.
# மார்கழி நோன்பு

## திருவெம்பாவை நோன்பு

திருவெம்பாவை நோன்பு என்பது மார்கழித் திங்கள் திருவாதிரை நாளிற்கு ஒன்பது நாள்களிற்கு முன் தொடங்கி இந்துக்களால் கடைப்பிடிக்கப்படும் நோன்பாகும். இந்நோன்பைக் கன்னிப் பெண்களே கூடுதலாகக் கடைப்பிடிப்பர். இக்காலத்தில் கன்னிப் பெண்கள் விடியற்காலையில் எழுந்து தம் தோழியரையும் அழைத்துக் கொண்டு நீர் நிலைகளிற்குச் சென்று நீராடி அருகில் உள்ள சிவன் கோவிலிற்குச் சென்று இறைவனைத் துதித்து வழிபடுவர். திருவெம்பாவை பாடல்களை கோவில்களில் பாடுவது வழக்கம். சிவகாமி உடன் இருக்கும் நடராசரைக் கண்டு அங்கு நடைபெறும் வழிபாட்டில் பங்குபற்றுவர். இந்நோன்புக் காலத்தில் ஒரு நேர உணவாக அவித்த உணவு மட்டுமே உண்பர்.
# மார்கழி நோன்பு

## திருவாதிரை நோன்பு

திருவாதிரை நோன்பு என்பது திருவாதிரை நாளில் நோற்கும் ஒரு நோன்பாகும். இந்நோன்பு சிவனிற்கு மிகவும் உகந்தது. இதனை ஒட்டியே சிவபெருமானை ஆதிரையின் முதல்வன் என்றும் ஆருத்திரர் என்றும் கூறுவர்.  
மார்கழித் திங்கள் திருவாதிரையை இறுதி நாளாகக் கொண்டு, பத்துத் திங்கள் திருவெம்பாவை நோன்பு நோற்கப்படுகின்றது. சில சிவன் கோவில்களில் பகல் திருவிழாவும், ஒன்பதாம் நாள் தேர்த்திருவிழாவும் அன்று பின்னிரவு விடியற்காலை வேளையில் நடராசப் பெருமானிற்கு சிறப்பு அபிஷேக ஆராதனைகள் நடைபெற்றுப் பத்தாம் நாள் ஞாயிறு உதயத்தில் ஆருத்திரர் தரிசனம் நடைபெறும். நோன்பைக் கடைப்பிடிப்போர் திருவாதிரை நாள் உண்ணாநோன்பு இருந்து மறுநாள் பாரயணஞ் செய்வர்.
# அந்தக் கழுதை இந்தக் கழுதை

**அந்தக் கழுதை இந்தக் கழுதை** என்பது சிறுவர்கள் குழுவாக விளையாடும் ஒருவகையான விளையாட்டு ஆகும். இது, தாய்மார் அல்லது குழுத்தலைவர்-ஒருவர் குழுவில் இருக்கும் ஒரு குழந்தையின் கண்ணைப் பொத்தி ஆளைக் காட்டச் சொல்லும் விளையாட்டு ஆகும்.
# அந்தக் கழுதை இந்தக் கழுதை

## பொத்துபவர் பாடும் உரைப்பாட்டு

:அந்தக் கழுதை, இந்தக் கழுதை
:மல்லிகா (விளையாடுவோரில் ஒருவர் பெயராக இருக்கும்) கழுதை
:எங்கே போயிற்று  
கண் பொத்தப்பட்டிருக்கும் குழந்தை மல்லிகா போன திசையைக் காட்டவேண்டும். காட்டிய திசை சரி ஆயின் மல்லிகா கண் பொத்தப்படும். தவறு ஆயின் மீண்டும் பொத்தப்பட்டவர் கண்ணே பொத்தப்படும். இவ்வாறு ஆட்டம் தொடரும்.
# அந்தக் கழுதை இந்தக் கழுதை

## மேலும் பார்க்க

- தமிழர் விளையாட்டுகள் (அண்மைய காலம்)  
- இரா பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவனம் சென்னை வெளியீடு, 1980
# சுட்டி தொலைக்காட்சி

**சுட்டி தொலைக்காட்சி** என்பது சன் குழும நிறுவனத்தின் சிறுவர்களுக்கான 24 மணித்தியால பொழுதுபோக்கு அலைவரிசை சேவை ஆகும். இந்த அலைவரிசை ஏப்ரல் 29, 2007 ஆம் ஆண்டு முதல் தமிழ்நாடு மாநிலத்தில் சென்னை நகரைத் தலைமையிடமாகக் கொண்டு இயங்கி வருகின்றது. இந்த அலைவரிசை ஆரம்பத்தில் அமெரிக்க தொலைக்காட்சி சேவையான நிக்கலோடியோனுடன் கூட்டு அலைவரிசையாக செயல்பட்டது. இதுவே சன் குழுமத்தின் சிறுவர்களுக்கான முதலாவது தொலைக்காட்சி அலைவரிசையாகும்.
# சுட்டி தொலைக்காட்சி

## நிகழ்ச்சிகள்

- வருத்தப்படாத கரடி சங்கம்
- மழலை வாழ்த்து
- பார்னி அன்ட் பிரண்ட்ஸ்
- தலைவா ஜாக்கி அன்ட் கில்லி பிரண்ட்ஸ்
- த சிமேர்ப்ஸ்
- குங் பூ பாண்டா
- பென்குயின்ஸ் ஒப் மடகாஸ்கார்
- சுட்டி செய்திகள்
- பொம்மி அண்ட் பிரண்ட்ஸ்
- வாங்க சமைக்கலாம்
- வேர்ட் கேம்
- டிராகன் பூஸ்டர்
- லிட்டில் கிருஷ்ணா
- வாலு நம்பர் 1
- டைனி டூன் அட்வென்சர்ஸ்
- அனிமேனியக்ஸ்
- லூனடிக்ஸ் அன்லீஷ்ட்
- டாம் அன்ட் ஜெர்ரி
- லூனி டியுன்ஸ்
- வுடி வுட்பெக்கர்
- சுபாஞ்ச்பாபு சுகொயர்பான்ட்சு
- தி திறி கிட்டின்ஸ்
# கிரிகோரி குட்வின் பிங்கஸ்

**கிரிகோரி குட்வின் பிங்கஸ்** (Dr. Gregory Pincus, ஏப்ரல் 9, 1903 - ஆகஸ்ட் 22, 1967) வாய் வழியாக உட்கொள்ளும் கருத்தடை மாத்திரைகளைக் கண்டுபிடிப்பதில் தலையாய பங்கு கொண்ட அமெரிக்க உயிரியலறிஞர். மக்கள் தொகைப் பெருக்கம் மேன்மேலும் அச்சுறுத்திக் கொண்டிருக்கும் இன்றைய உலகில், மக்கள் தொகைப் பெருக்கத்தைக் கட்டுப்படுத்தும் சாதனம் என்ற முறையில் கருத்தடை மாத்திரையின் இன்றியமையாமை மிகப் பெரிதாகும். இதனால் அமெரிக்காவில் கடந்த 15 ஆண்டுகளில் பாலுணர்வு மனப்போக்குகளில் ஒரு புரட்சி ஏற்பட்டது. வேண்டாத கருத்தங்கலைத் தடுக்க முடியாது என்ற அச்சம், திருமணத்திற்கு முந்தைய மற்றும் பிந்தைய பாலுறவு கொள்வதிலிருந்து பெண்களைத் தடுத்து நிறுத்துதல், ஆகியவற்றில் கருத்தடை மாத்திரை பெரும்பங்கு கொண்டது. இதனால் கருத் தரிப்ப்பதான அச்சமின்றி பாலுறவில் ஈடுபடுவதற்கான ஒரு வாய்ப்பை இம்மாத்திரை ஏற்படுத்தியது. இதனால் சூழ்நிலை மாற்றம் ஏற்பட்டு மனப்போக்கு, நடத்தைகள் போன்றவற்றில் மாற்றங்கள் ஏற்பட்டன.
# கிரிகோரி குட்வின் பிங்கஸ்

## பிறப்பும் பணிகளும்

கிரிகோரி பிங்கஸ், நியூஜெர்சி மாநிலத்தில் குட்வின் என்னும் ஊரில் 1903 ஆம் ஆண்டில் பிறந்தார். இவருடைய பெற்றோர்கள் ரஷ்ய யூதர்கள் ஆவார். இவர் கர்னல் பல்கலைக் கழகத்தில் 1927 ஆம் ஆண்டில் டாக்டட் பட்டம் பெற்றார். அதன் பின் ஹார்வர்டு, கேம்பிரிட்ஜ் பல்கலைக் கழகங்கள் உட்பட பல நிறுவனங்களில் ஆராய்ச்சிகள் செய்தார். பல ஆண்டுகள் கிளார்க் பல்கலைக் கழகத்தில் பேராசிரியராகப் பணியாற்றினார். 1944 ஆம் ஆண்டில் ஒர்சஸ்டர் பரிசோதனை உயிரியல் நிறுவனத்தை நிறுவுவதற்கு உதவி புரிந்தார். அதன் ஆய்வுக்கூடங்களின் இயக்குநராகவும் நெடுங்காலம் பணியாற்றினார்.
# கிரிகோரி குட்வின் பிங்கஸ்

## இறுதிக் காலம்

வாய்வழியான கருத்தடை மாத்திரை கண்டறிவதற்கான தீவிர ஆராய்ச்சியில் தமது முழு நேரத்தையும் முயற்சிகளையும் செலவழித்த ஒரே விஞ்ஞானி என்ற பெருமை பெற்றார். கிரிகோரி பிங்கஸ் 250 அறிவியல் ஆய்வுக் கட்டுரைகள் எழுதியுள்ளார். "கருவளத்தை வெற்றி கொள்ளுதல்' (Conquest of fertility) என்ற நூலையும் எழுதினார். இது 1965 ஆம் ஆண்டில் வெளிவந்தது. பிங்கஸ் தமது வாழ்நாளில் ஏராளமான அறிவியல் விருதுகளைப்பெற்றார். ஆனால் அவருக்கோ கருத்தடை மாத்திரையை உருவாக்கியதில் பங்கு கொண்ட எவருக்குமோ நோபல் பரிசு வழங்கப்படவிலை 1967 ஆம் ஆண்டு பாஸ்டனில் காலமான போது அவரது மரணத்தை பொதுமக்களும் பெரும்பாலான விஞ்ஞானிகளும் கண்டுகொள்ளவில்லை.  
மைக்கேல் ஹெச்.ஹார்ட், 100 பேர் (புதிய வரலாறு படைத்தோரின் வரிசை முறை), மீரா பதிப்பகம்-2008
# வார்ப்புரு:Update/doc

### பயன்பாடு (Usage)

இந்த வார்ப்புரு பழைய அல்லது காலாவதியான தகவல்களை கொண்ட கட்டுரைகளை அல்லது கட்டுரை பகுதிகளை குறிக்க பயன்படுகிறது.  
இந்த வார்ப்புரு எப்போது இணைக்கப்பட்டது என குறிக்க,
: என இடவும்.  
ஒரு பகுதியினை குறிக்க,
: என இடவும்.  
**The template detects which it is used in and changes accordingly:**  
| } |
| --- |  
This template will add articles to :Category:Wikipedia articles in need of updating.
# வார்ப்புரு:Update/doc

### Alternatives

- If there is a dispute about the need for an update, an out-of-date article or section can be marked with .
- is an alternative for individual statements that will be out-of-date at a specifiable future date. It is a more recent and preferred alternative to . It also adds articles to :Category:Wikipedia articles in need of updating.
- See for alternatives unrelated to out-of-date information.  
=
# தேசிய பஞ்சாலை கழகம்

**தேசிய பஞ்சாலை கழகம்** (*National Textile Corporation*) இந்திய அரசின் பொதுத்துறை நிறுவனங்களில் ஒன்று. இந்நிறுவனத்தில் பல பஞ்சாலைகள் உள்ளன. 1968ல் பல்வேறு காரணிகளால் நலிவடைந்து இயங்காமல் இருந்த 16 பஞ்சாலைகளை ஒருங்கிணைத்து தனியாரிடமிருந்து இந்திய ஜவுளிதுறை அமைச்சகம் தத்தெடுத்து இயக்கியது. பின்னர் படிப்படியாக 1973ல் இதன் எண்ணிக்கை 103 ஆக உயர்ந்தது. 1974ல் நலிவுற்ற பஞ்சாலைகள் தேசியமமாக்கல் சட்டம் 1974ன் கீழ் இவை அனைத்தும் தேசியமயமாக்கப்பட்டது.
# தேசிய பஞ்சாலை கழகம்

## வளர்ச்சி

இந்நிறுவனம் அரசு உதவியுடன் புத்துயுரூட்டி, நவீனமயமாக்கப்பட்டு சீரான வளர்ச்சியடைந்து மேலும் இதன் எண்ணிக்கை 1995ல் 119 ஆக உயர்ந்தது. இதற்கு 9 மண்டல அலுவலகங்கள் உள்ளன; இதன் மத்திய கட்டுப்பாட்டு அலுவலகம் தில்லியிலும் உள்ளது.
# தேசிய பஞ்சாலை கழகம்

## நலிவும் நவீனமயமாக்கலும்

இந்தியாவில் ஜவுளித்துறை அபரிதமான வளர்ச்சியால் அரசு நிறுவனங்கள் தனியார் நிறுவனங்களுடன் போட்டியிட இயலவில்லை. மேலும் நலிவடைந்ததால் இந்நிறுவனம் 77 பஞ்சாலைகளை கதவடைப்பு செய்தது. 9 மண்டல அலுவலகங்களும் மத்திய கட்டுப்பாட்டு அலுவலகத்துடன் இணைக்கப்பட்டன. தற்போது மீண்டும் 18 பஞ்சாலைகள் நவீனமயமாக்கப்பட்டுள்ளன.
# தேசிய பஞ்சாலை கழகம்

## வெளி இணைப்பு

**தேசிய பஞ்சாலை கழகம்** அலுவலக இணையதளம்
# சாய் லுன்

**சாய் லுன்** (T'sai Lun கி.பி.50 – கி.பி.121) காகிததைக் கண்டறிந்த சீன அறிஞர். இவர் சீனாவின் அரசவையில் ஓர் அதிகாரியாக இருந்தார். அவர் தாம் தயாரித்த காகித மாதிரிகளைப் பேரரசர் ஹோ-டியினிடம் கி.பி.105 வாக்கில் அளித்தார். ஹான் அரச மரபின் அகராதி முறை வரலாற்றில் சாய் லுன் கண்டுபிடிப்பு பற்றிக் கூறப்பட்டுள்ளது. இச்சாதனைக்காக அவர் சீனாவில்பெரிதும் மதிக்கப்பட்டார்.சீனாவில் இரண்டாம் நூற்றாண்டின் போது காகிதம் பெருமளவு பயன்பாட்டிற்கு வந்தது. அடுத்த சில நூற்றாண்டுகளில் சீனாவிலிருந்து மற்ற ஆசிய நாடுகளுக்கு காகிதம் ஏற்றுமதி செய்யப்பட்டது. காகிதம் தயாரிக்கும் உத்தியை சீனர்கள் நீண்ட காலம் ரகசியமாகவே வைத்திருந்தனர். ஆனால் 151-ல் அரேபியர்கள் சீனாவின் மீது படையெடுத்து சீனக் காகிதத் தயாரிப்பாளர்களைப் பிடித்துச் சென்றனர். அதன் பின் சில ஆண்டுகளிலேயே சமர்கண்ட், பாக்தாத்திலும் காகிதம் தயாரிக்கப்படலாயிற்று. இக்கலை படிப்படியாக அரபு நாடுகள் மற்றும் ஐரோப்பிய நாடுகளுக்கும் பரவியது. நவீன அச்சுக்கலையை ஜான் கூட்டன்பர்க் கண்டுபிடித்த பிறகு மேனாடுகளில் ஆட்டுத்தோலுக்குப் பதில் காகிதம் முக்கிய எழுது பொருள் ஆயிற்று. காகிதம் தயாரிக்க சாய் லுன் கையாண்ட அதே முறைதான் 1800-ல் எந்திர முறை புகுத்தப்பட்ட பிறகும் கூட அதே அடிப்படையில் மாற்றமின்றி காகிதம் தயாரிக்கப் பயன்படுகிறது.  
சாய் லுன் வாழ்க்கை குறித்து அதிகமான விவரங்கள் கிடைக்கவில்லை அவர் ஓர் அலியாக இருந்தார் எனச் சீனச் சான்றுகள் கூறுகின்றன. இந்தக் கண்டுபிடிப்பிற்குப் பின்னர் மன்னர் பெரும் மகிழ்ச்சி கொண்டு சாய் லுன்னுக்கு பதவி உயர்வு அளித்தார். அவர் பணக்காரராகவும் ஆனார். ஆனால் அரண்மனை சூழ்ச்சி ஒன்றில் சிக்கி அவருடைய செல்வாக்கு வீழ்ச்சியடைந்தது. துன்பத்திற்குள்ளான சாய் லுன் நீராடி அலங்கார ஆடைகள் அணிந்து நஞ்சுண்டு மாண்டார் என சீன வரலாறு கூறுகிறது.
# சாய் லுன்

## சாய் லுன் காகிதம் தயாரித்த முறைகள்

மைக்கேல் ஹெச்.ஹார்ட், 100 பேர் (புதிய வரலாறு படைத்தோரின் வரிசை முறை), மீரா பதிப்பகம்-2008
# சாய் லுன்

## இவற்றையும் காண்க

- கடதாசி
# ஐயன் கொம்பு

**ஐயன் கொம்பு** என்பது பேசும் குழந்தையிடம் தாய்மார் விளையாடும் விளையாட்டு. இது குழந்தையைப் பேசப் பழக்கும் விளையாட்டு.  
பேசும் குழந்தையின் விரலை ஒவ்வொன்றாகப் பிடித்துக்கொண்டு ‘இது யார்க் கொம்பு, ஐயன் கொம்பு … என்று பாடி மகிழ்விக்கும் விளையாட்டு.
# ஐயன் கொம்பு

## உரையாட்டுப் பாடல்

| தாய் | குழந்தை |  |
| --- | --- | --- |
| யார் கொம்பு | ஐயன் கொம்பு |  |
| ஐயன் எங்கே | பூப் பறிக்க |  |
| பூ எங்கே | தண்ணிக்குள்ளே |  |
| தண்ணி எங்கே | ஆடுமாடு குடிச்சுபுடுத்து |  |
| ஆடுமாடு எங்கே | குச்சியிலே (குச்சி = ஆடுமாடு அடைத்துவைக்கும் தொழுவம்) |  |
| குச்சி எங்கே | தீயிலே எரிஞ்சுப் போச்சு |  |
| சாம்பல் எங்கே | பல் விளக்கியாச்சு | } |  
வெட்டவா, குத்தவா, வெந்நித் தண்ணி ஊத்தவா!  
இவ்வாறு சொல்லிவிட்டுக் குழந்தையைத் தாய் செல்லமாகக் கிள்ளுவாள்.
# ஐயன் கொம்பு

## பார்க்க

- தமிழர் விளையாட்டுகள் (அண்மைய காலம்)
# ஐயன் கொம்பு

## கருவிநூல்

- இரா. பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவனம் சென்னை வெளியீடு, 1980
# அட்டலங்காய் புட்டலங்காய்

**அட்டலங்காய் புட்டலங்காய்** என்னும் விளையாட்டு பேச முயலும் குழந்தையிடம் தாய்மார் பேசி மகிழ்விக்கும் விளையாட்டு.  
பல குழந்தைகளைக் கால்களை நீட்டிக்கொண்டு வரிசையாக உட்கார வைத்து அவர்களின் கால்களை ஒவ்வொன்றாகத் தொட்டுத் தாய்மார் பாட்டுப்பாடுவர்.  
:அட்டலங்காய் புட்டலங்காய் … (பலமுறை சொல்லப்படும்)
:உப்புக்கண்டம் போட்டு
:உரிமேலே வை
:எந்தப் பூனை தின்றது
:இந்தப்பூனை தின்றது  
கடைசியில் தொடும் காலைச் செல்லமாகக் கிள்ளுவர்.
# அட்டலங்காய் புட்டலங்காய்

## மேலும் பார்க்க

- தமிழர் விளையாட்டுகள் (அண்மைய காலம்)
# அட்டலங்காய் புட்டலங்காய்

## கருவிநூல்

- ஞா. தேவநேயப் பாவாணர், தமிழ்நாட்டு விளையாட்டுக்கள், சைவசித்தாந்த நூற்பதிப்புக் கழகம் சென்னை வெளியீடு, 1954
# அத்தளி புத்தளி

**அத்தளி புத்தளி** என்பது குழுவாக விளையாடப்படும் ஒரு பாரம்பரிய விளையாட்டாகும். இது குழந்தையைப் பேசவைக்கும் விளையாட்டு. பல குழந்தைகளின் கையைத் தரையில் வைக்கச் சொல்லி ஒவ்வொரு குழந்தையின் கையையும் வரிசையாகத் தொட்டு ‘அத்தளி, புத்தளி, மச்சான், மாமன் … உன் அப்பன் பெயரென்ன’ என்று பெயர் கேட்டு விளையாடும் விளையாட்டு. குழந்தை தன் தந்தையின் பெயரைச் சொல்லவேண்டும்.
# அத்தளி புத்தளி

## மேலும் பார்க்க

- தமிழர் விளையாட்டுகள் (அண்மைய காலம்)
# உப்பு மூட்டை

**உப்பு மூட்டை** (piggyback) என்பது மாமா முறையினரோ, பெரியவர்களோ குழந்தையை முதுகில் தூக்கிக்கொண்டு
:உப்போ உப்பு,
:யாருக்கு வேணும் உப்பு,
:உனக்கு வேணுமா (அம்மாவிடம்),
:உனக்கு வேணுமா” (பாட்டியிடம்)
எனப் பலரிடமும் கேட்டு வேடிக்கை காட்டும் விளையாட்டு. <ref>https://www.roblox.com/game-pass/39665050/Piggyback-Riding  
இவ்வகையான விளையாட்டுகள் யப்பான் உள்ளிட்ட உலக நாடுகளிலும் கூட விளையாடப்படுகின்றன.
# ஏலகிரி மலை

**ஏலமலை, ஏலக்குன்று, ஏலகிரி** (Yelagiri) என்பது மலை வாழிடம் திருப்பத்தூர் மாவட்டத்தில் வாணியம்பாடி-திருப்பத்தூர் சாலையில் உள்ளது. ஏலகிரி மலை கடல் மட்டத்தில் இருந்து 1,700.20 மீ உயரத்தில் நான்கு மலைகளால் சூழப்பட்டு அமைதியான சூழ்நிலையில் அமைந்துள்ளது. ஏலகிரியின் மொத்த பரப்பளவு 30 சதுர கிலோமீட்டர்.
# ஏலகிரி மலை

## கண்ணோட்டம்

ஏலகிரி மலை, ஊட்டி, கொடைக்கானல் போல் ஒரு வளர்ச்சியுற்ற சுற்றுலா இடமாக இல்லாவிடினும், துணிவு விளையாட்டுகளான ஏவூர்தி நழுவுதல் (Para Gliding), மலையேற்றம் ( Trekking) போன்றவற்றை மேம்படுத்துவதன் மூலம் இதனைச் சுற்றுலா இடமாக்கும் பணிகள் இப்போது நடந்து வருகின்றன. ஏலகிரியில் 14 சிறு கிராமங்களும், சில கோவில்களும் அழகுற அமைந்துள்ளன. அடிப்பகுதி வட்டவடிவமாகவும் பக்கவாட்டில் செங்குத்தான பாறைகளையும் கொண்டு பார்ப்பதற்கு ஒரு பீடபூமி போல இம்மலை காட்சியளிக்கிறது. மலையின் வடக்கு மற்றும் வடகிழக்குச் சரிவுகளிலும் , மலை உச்சியிலும் பசுமைமாறா மரங்கள் காணப்படுகின்றன. பொதுவாக இம்மலைப்பகுதியில் அதிகபட்ச வெப்பநிலை 31 பாகை செல்சியசும் குறைந்தபட்ச வெப்பநிலை 11 பாகை செல்சியசும் பதிவாகிறது.
# ஏலகிரி மலை

## ஏலகிரி மலைக்குச் செல்லும் வசதி

வேலூர், சென்னை, சோலையார் பேட்டை, வாணியம்பாடி, திருப்பத்தூர் போன்ற இடங்களிலிருந்து ஏலகிரி மலைக்கு பேருந்துகள் உண்டு. 19 கி.மீ தொலைவில் உள்ள சோலையார் பேட்டை இரயில் நிலையமே அருகில் உள்ள இரயில் நிலையம். சென்னை விமான நிலையத்திலிருந்து 219 கிலோமீட்டர் தொலைவிலும் பெங்களூரு விமானநிலையத்திலிருந்து 193 கி.மீ தொலைவிலும் ஏலகிரி மலை அமைந்துள்ளது.
# ஏலகிரி மலை

## வரலாறு

இம்மலை ஏலமலை, ஏலக்குன்று என்ற பெயரிலேயே அழைக்கபட்டுவந்தது. சமசுகிருதமயமாக்கலின் ஒரு பகுதியாக ஏலகிரி என்று மாற்றப்பட்டது. ஆனால் மக்கள் வழக்கில் ஏலகிரி மலை என்ற பெயராக நிலைத்தது. இந்த மலைக்கு மிக அருகில் உள்ளது நவிரமலை ஆகும்.
# ஏலகிரி மலை

## மக்கள்

பல நூற்றாண்டகளுக்கு முன்பிருந்தே மக்கள் இம்மலையில் வாழ்ந்து வருகின்றனர். இன்று சுமார் 4000 பேர் இம்மலை முழுவதுமாக விரவியுள்ளனர். மக்களில் பெரும்பாலானவர்கள் இந்து சமயத்தைச் சேர்ந்த வெள்ளாளர்கள் எனப்படும் மலைவாழ் மக்களாக உள்ளனர். இருளர்கள் என்று அழைக்கப்படும் மலைவாழ் குழுக்களும் இங்குள்ளனர். திப்பு சுல்தான் படையைச் சேர்ந்த போர் வீரர்கள் இப்பீடபூமியில் குடியேறி வாழ்ந்தார்கள் என்றும் கூறப்படுகிறது.
# ஏலகிரி மலை

## சுற்றிப்பார்க்க

### சலகாம்பாறை அருவி

ஏலகிரி மலையின் மறுபுறத்தில் மலையின் கீழ்ப்பகுதில் சமவெளியிலிருந்து சற்று உயரத்தில் சலகம்பாறை அருவி உள்ளது. திருப்பத்துாரிலிருந்து பிச்சனூர் வழியே 14 கி.மீ. தொலைவில் உள்ளது. ஏலகிரி மலையில் உருவாகும் அட்டாறு, சடையனூர் என்னுமிடத்தில் 15 மீட்டர் உயரத்தில் இருந்து அருவியாகக் கொட்டுகிறது. இந்த அருவி சலகம்பாறை அருவி என்று அழைக்கப்படுகிறது. மலையில் காணப்படும் பல்வேறு வகையான மூலிகைத் தாவரங்கள் ஊடாக ஆறு வருவதால் அருவியில் நீராடுவது நோய்களை நீக்கும் என்ற நம்பிக்கையும் உண்டு. ஏலகிரி மலையின் மேல்பகுதியில் உள்ள நிலாவூரில் இருந்து நேரடியாக 6 கி.மீ மலைத்தடம் வழயே கீழிறங்கினால் அருவியை அடையலாம் எனினும் இவ்வழி இப்போது மூடப்பட்டுள்ளது. சிவலிங்க வடிவத்தில் ஒரு முருகர் கோவில் அருவிக்கு அருகில் அமைந்துள்ளது.
# ஏலகிரி மலை

## சுற்றிப்பார்க்க

### பூங்கானூர் ஏரியும் குழந்தைகள் பூங்காவும்

பூங்கானூர் ஏரி கட்டப்பட்ட ஏரியாகும். 10 முதல் 20 அடி ஆழம் வரையுள்ள இவ்வேரியின் தண்ணீர் கொள்ளளவு 4.88 மில்லியன் கன அடி ஆகும். ஏரியைச்சுற்றிலும் ஒரு கிலோமீட்டர் தொலைவுக்கு நடைவழி அமைக்கப்பட்டுள்ளது. ஏரிக்கு அருகில் குழந்தைகள் பூங்கா ஒன்றும் அமைக்கப்பட்டுள்ளது. அழகிய பூஞ்செடிகளும் விளையாட்டுக் கருவிகளும் குழந்தைகளை கவரும் வகையில் உருவாக்கப்பட்டுள்ளது. பூங்கா காலை 6 மணி முதல் மாலை ஆறுமணி வரை திறக்கப்படுகிறது. சிறுவர்களுக்கு ரூ 5 நுழைவுக் கட்டணம் என்றும் பெரியவர்களுக்கு ரூ 15 நுழைவுக்கட்டணம் என்றும் நிர்ணயம் செய்யப்பட்டுள்ளது. மேலும் 20 நிமிட படகு சவாரிக்கு கட்டணமாக துடுப்பு படகிற்கு ரூ20, கால்மிதி படகிற்கு ரூ50 கட்டணமாகவும் நிர்ணயம் செய்யப்பட்டுள்ளது.
# ஏலகிரி மலை

## சுற்றிப்பார்க்க

### மற்ற இடங்கள்

- அரசு மூலிகைப்பண்ணை, பழப்பண்ணை
- சுவாமிமலை- மலையேற்றம் நடக்குமிடம்
- இயற்கைப் பூங்கா
- முருகன் கோவில்
- தொலைநோக்கி இல்லம்
- நிலாவூர் ஏரியும் பூங்காவும்
- ஆஞ்சநேயர் ஆலயம்
- மங்கலம் தாமரைக்குளம்
- இந்திய வானியற்பியல் நிலையத்தின் முதன்மை வானாய்வகமான **வைணு பாப்பு வானாய்வகம்** ஏலகிரி மலைக்கு அருகிலுள்ள சவ்வாது மலையில் உள்ள காவலூரில் (25 கி.மீ தொலைவில்) உள்ளது.
- கிறிஸ்தவ இளையோர் அமைப்பு (YMCA): இது ஒரு இலாப நோக்கற்ற நிறுவனம். இங்கு தங்குவதற்கும், மலையேற்றம் மற்றும் பிற முகாம் தொடர்பானச் செயல்களுக்கும் உதவுகிறார்கள்.
- கோடைக்காலத்தில் தமிழக சுற்றுலாத் துறையின் சார்பில் கோடை விழாக்கள் நடத்தப்படுகின்றன.
# ஓடுகுஞ்சு

**ஓடுகுஞ்சு** என்பது தமிழக நாட்டுப்புறங்களில் விளையாடப்பட்ட ஒரு விளையாட்டு. நிலாவெளிச்சத்தில் சிறுவர் சிறுமியர் இதனை விளையாடுவர். 20-ஆம் நூற்றாண்டின் பிற்பகுதியிலிருந்து இது படிப்படியாக மறைந்துவருகிறது.
# ஓடுகுஞ்சு

## ஆட்டம்

:இரண்டு அணிகள்
:ஒன்று ஓடும்-அணி
:மற்றொன்று தொடும்-அணி  
:ஓடும் அணியில் ஒருவரைக் குஞ்சு என அந்த அணியினர் கூடி வைத்துக்கொள்வர். இது எதிர் அணியினருக்குத் தெரியாது.  
:இரு அணியினரும் சுமார் 10 அடி இடைவெளியால் வரிசையாக நிற்பர்.
:இரு அணியினரும் சேர்ந்து ஒருவகை ஒலி எழுப்புவர்.
:ஓடும் அணியினர் உத்திக்கோட்டைத் தொட ஓடுவர்.
:தொடும் அணியினர் குஞ்சைப் பிடிக்கவேண்டும்.
:பிடித்துவிட்டால் தாங்கள் ஓடுகுஞ்சு வைத்துக்கொண்டு ஓடலாம்.
:பிடிக்காவிட்டால் முன் ஓடியது போலவே மீண்டும் ஓடவேண்டும்.  
:ஓடுகுஞ்சாக அதிக முறை இருந்த அணி வெற்றி-அணி
# ஓடுகுஞ்சு

## உட்பொருள்

விலங்குகள் தம் குட்டிகளைப் புலி முதலான எதிரிகளிடமிருந்து பாதுகாத்துக்கொண்டு சூழ்ந்து செல்லும். அதுபோல ஓடுகுஞ்சு அணியினர் குஞ்சு தப்பி ஓடும்படி பாதுகாத்துக்கொண்டு ஓடுவர்.
# ஓடுகுஞ்சு

## மேலும் பார்க்க

- தமிழர் விளையாட்டுகள் (அண்மைய காலம்)
# ஓடுகுஞ்சு

## கருவிநூல்

:இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் சென்னை வெளியீடு, 1980
# ஓடுசிக்கு

**ஓடுசிக்கு** ஒரு மூச்சுப்பயிற்சி விளையாட்டு. சிறுவர்கள் இதனை விளையாடுவர். தமிழ்நாட்டில் விளையாடப்பட்ட இந்த விளையாட்டு 1950-க்குப் பின்னர் படிப்படியாக மறையலாயிற்று.
# ஓடுசிக்கு

## ஆட்ட விவரம்

இரண்டு அணிகள் கொண்டு கபடி அட்டம் போல் விளையாடப்படும். கபடி ஆட்டத்தில் பாடி வருவோரைப் பிடிக்கலாம். இந்த விளையாட்டில் பிடிக்கக்கூடாது - இது வேறுபாடு. பாடி ஒரு கையால் மூக்கைப் பிடித்துக்கொண்டு மூச்சு விடாமல் பாட்டுப் பாடிக்கொண்டே வந்து எதிரணியினரைத் தொடவேண்டும்.
# ஓடுசிக்கு

## பார்க்க

8தமிழர் விளையாட்டுகள் (அண்மைய காலம்)
# ஓடுசிக்கு

## கருவிநூல்

- இரா. பாலசுப்பிரமணியம், தமிழர் நாட்டு விளையாட்டுகள், சென்னை உலகத் தமிழாராய்ச்சி நிறுவன வெளியீடு, 1980
# கட்ட விளையாட்டு

**கட்ட விளையாட்டு** பொழுதுபோக்கு விளையாட்டாக முதியோரால் விளையாடப்படும். பிறரும் இணையாகச் சேர்ந்துகொள்வது உண்டு. இருவர் ஆடும் விளையாட்டு இது.
# கட்ட விளையாட்டு

## ஆட்ட விவரம்

படத்தில் உள்ளது போல் அரங்கு ஒன்று வரையப்படும். மூன்று முனைகள் உள்ள அரங்கிற்கு 3 காய்கள் (கற்கள் போன்றவை) பயன்படுத்தப்படும். இருவரும் வெவ்வேறு அடையாளமுள்ள காய்களைப் பயன்படுத்துவர். மாறி மாறி அவர்கள் காயை இறக்குவர்.
முழுதும் இறக்கிய பின்னர் நகர்த்துவர். அடுத்தவர் காய்கள் நேர்க்கோட்டில் அமையாவண்ணம் தடுப்பர். ஆடுபுலி ஆட்டத்தில் புலிக்காய்கள் வெட்டப்படும். ஆனால் இந்த ஆட்டத்தில் காய்கள் வெட்டப்படுவது இல்லை.
# கட்ட விளையாட்டு

## மேலும் பார்க்க

- தமிழர் விளையாட்டுகள் (அண்மைய காலம்)
# கட்ட விளையாட்டு

## கருவிநூல்

1. கி. வா. ஜகந்நாதன், குழந்தை உலகம், சென்னை அமுத நிலையம் வெளியீடு, 1955
1. முனைவர். சி. பாலசுப்பிரமணியன், மலர் காட்டும் வாழ்க்கை, மதுரைப் பல்கலைக் கழக ஒன்பதாவது கருத்தரங்கு மலர், 1977
# ரிச்சார்ட் ஹர்ட்

**ரிச்சார்ட் ஹர்ட் ** (*Richard Hurd*, பிறப்பு: திசம்பர் 18 1970), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1997-1998 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# ரிச்சார்ட் ஹர்ட்

## வெளி இணைப்பு

ரிச்சார்ட் ஹர்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# மார்டின் ஜேம்ஸ்

**மார்டின் ஜேம்ஸ் ** (*Martin James *, பிறப்பு: அக்டோபர் 26 1963), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது ஏ-தர துடுப்பாட்டப் போட்டிகளில் கலந்து கொண்டுள்ளார். 1993-2002 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# மார்டின் ஜேம்ஸ்

## வெளி இணைப்பு

மார்டின் ஜேம்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# கெவன் ஜேம்ஸ்

**கெவன் ஜேம்ஸ் ** (*Kevan James *, பிறப்பு: மார்ச்சு 18 1961 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 225 முதல்தர துடுப்பாட்டப் போட்டிகளிலும், 254 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1980-1999 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கெவன் ஜேம்ஸ்

## வெளி இணைப்பு

கெவன் ஜேம்ஸ் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# கண்கட்டி விளையாட்டு

**கண்கட்டி விளையாட்டு** சிறுவர் சிறுமியரின் விளையாட்டுகளில் ஒன்று. இது தொடக்கப்பள்ளிகளில் விளையாடப்படும்போது மாணவர்கள் கைகோத்துக்கொண்டு நிற்கும் வட்டம் எல்லையாகப் பயன்படுத்தப்படும். தெருக்களில் விளையாடப்படும்போது கால்களால் தேய்த்து வரைந்த வட்டம் பயன்படுத்தப்படும்.  
தொடுபவர் கண் கட்டப்பட்டிருக்கும். அவர் வட்டத்துக்குள் ஓடுபவர்களைத் தொடவேண்டும். தொடப்பட்டவர் கண் கட்டப்பட்டு ஆட்டம் தொடரும்.  
இது விளையாடுவோர் அனைவருக்கும் இன்பம் பயக்கும்.  
விளையாடும்போது உரையாடல் பாட்டுப் பாடப்படும்.  
| வேலியாகக் கைகோத்து நிற்பவர் கூட்டொலி | கண் கட்டிக்கொண்டு தொடுபவர் இசைப்பாடல் |  |
| --- | --- | --- |
| கட்டிலும் கட்டிலும் சேர்ந்ததா | சேர்ந்தது |  |
| காராமணி பூத்ததா | பூத்தது |  |
| வெட்டின கட்டை தழைத்ததா | தழைத்தது |  |
| வேரில்லாக் கத்திரி காய்த்ததா | காய்த்தது |  |
| கண்ணை இறுக்கிக்கோ | இறுக்கினேன் | } |
# கண்கட்டி விளையாட்டு

## பார்க்க

:தமிழர் விளையாட்டுகள் (அண்மைய காலம்)
# கண்கட்டி விளையாட்டு

## கருவிநூல்

- இரா. பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவன வெளியீடு, 1980
# கரெத் ஜேம்ஸ்

**கரெத் ஜேம்ஸ் ** (*Gareth James *, பிறப்பு: திசம்பர் 1 1984 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். 2004-2007 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கரெத் ஜேம்ஸ்

## வெளி இணைப்பு

கரெத் ஜேம்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# பர்னட் ஜேம்ஸ்

**பர்னட் ஜேம்ஸ் ** (*Burnet James *, பிறப்பு: அக்டோபர் 26 1886, இறப்பு: செப்டம்பர் 26 1915), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1914 ல், முதல்தர துடுப்பாட்டப் போட்டிகளில் பங்குகொண்டார்.
# பர்னட் ஜேம்ஸ்

## வெளி இணைப்பு

பர்னட் ஜேம்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# ஜாம்ஸ் ஹர்ன்

**ஜாம்ஸ் ஹர்ன் ** (*James Hurn *, பிறப்பு: நவம்பர் 21 1926 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1964 ல், ஏ-தர துடுப்பாட்டப் போட்டியில் பங்குகொண்டார்.
# ஜாம்ஸ் ஹர்ன்

## வெளி இணைப்பு

ஜாம்ஸ் ஹர்ன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# பிரயன் ஜேம்ஸ் (துடுப்பாட்டக்காரர், பிறப்பு 1934)

::இதே பெயர் கொண்ட மற்றொருவருக்கு பிரயன் ஜேம்ஸ் (துடுப்பாட்டக்காரர், பிறப்பு 1941) கட்டுரையைக் காண்க.  
**பிரயன் ஜேம்ஸ் ** (*Brian James *, பிறப்பு: ஏப்ரல் 26 1934, இறப்பு: 2000), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1954 ல், முதல்தர துடுப்பாட்டப் போட்டிகளில் பங்குகொண்டார்.
# பிரயன் ஜேம்ஸ் (துடுப்பாட்டக்காரர், பிறப்பு 1934)

## வெளி இணைப்பு

பிரயன் ஜேம்ஸ் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# ஜான் ஹரெல்

**ஜாம்ஸ் ஹர்ன் ** (*John Hurrell *, பிறப்பு: செப்டம்பர் 1 1947 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1970 ல், ஏ-தர துடுப்பாட்டப் போட்டியில் பங்குகொண்டார்.
# ஜான் ஹரெல்

## வெளி இணைப்பு

ஜாம்ஸ் ஹர்ன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# ஃபிரடெரிக் ஜேக்மன்

**ஃபிரடெரிக் ஜேக்மன் ** (*Frederick Jakeman *, பிறப்பு: சனவரி 10 1920, இறப்பு: மே 17 1986) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 134 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1946-1954 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஃபிரடெரிக் ஜேக்மன்

## வெளி இணைப்பு

ஃபிரடெரிக் ஜேக்மன் கிரிக்கட் ஆக்கைவ் - - விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011..
# ஜோப் ஹர்ஸ்ட்

**ஜோப் ஹர்ஸ்ட் ** (*Geoff Hurst *, பிறப்பு: திசம்பர் 8 1941 ), இங்கிலாந்து அணியின் முன்னாள் கால்பந்தாட்ட வீரர் ஆவார். இவர் 1966 காற்பந்தாட்ட உலகக்கோப்பையின் இறுதி ஆட்டத்தில் ஹாட்ரிக் கோல் அடித்தார். அச்சாதனை இந்நாள் வரையிலும் முறியடிக்கப்படவில்லை. இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1962 ஆம் ஆண்டில், முதல்தர துடுப்பாட்டப் போட்டியில் பங்குகொண்டார்.
# ஜோப் ஹர்ஸ்ட்

## வெளி இணைப்பு

ஜோப் ஹர்ஸ்ட் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# கிரகாம் ஹர்ஸ்ட்

**கிரகாம் ஹர்ஸ்ட் ** (*Graham Hurst *, பிறப்பு: அக்டோபர் 22 1960), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது ஏ-தர துடுப்பாட்டப் போட்டிகளில் கலந்து கொண்டுள்ளார். 1982-1986 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# பிரயன் ஜேம்ஸ் (துடுப்பாட்டக்காரர், பிறப்பு 1941)

::இதே பெயர் கொண்ட மற்றொருவருக்கு பிரயன் ஜேம்ஸ் (துடுப்பாட்டக்காரர், பிறப்பு 1934) கட்டுரையைக் காண்க.  
**பிரயன் ஜேம்ஸ் ** (*Brian James *, பிறப்பு: மார்ச்சு 21 1941, இறப்பு: நவம்பர் 6 2002), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1973 ல், ஏ-தர துடுப்பாட்டப் போட்டிகளில் பங்குகொண்டார்.
# பிரயன் ஜேம்ஸ் (துடுப்பாட்டக்காரர், பிறப்பு 1941)

## வெளி இணைப்பு

பிரயன் ஜேம்ஸ் (துடுப்பாட்டக்காரர், பிறப்பு 1941) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
# பெயர் தெரியாச் சங்கப் புலவர்கள்

சங்கப்பாடல்களைப் பாடிய 26 புலவர்களின் பெயர்கள் தெரியவில்லை. எனவே அவர்கள் பாடிய கவிநயம் கொண்ட பாடலின் ஓர் அடியை எடுத்து, அத்தோடு 'ஆர்' விகுதியை சேர்த்து அழைக்கப்படுகின்றனர்.  
- அணிலாடு முன்றிலார்
- எயிற்றியனார்
- ஓரிற்பிச்சையார்
- ஓரேருழவர்
- கங்குல் வெள்ளத்தார்
- கயமனார்
- கல்பொரு சிறுநுரையார்
- கவைமகன்
- காக்கை பாடினிடியார் நச்செள்ளையார்
- காலெறி கடிகையார்
- குப்பைக் கோழியார்
- குறியிறையார்
- கூவன்மைந்தன்
- செம்புலப்பெயல்நீரார்
- தும்பிசேர் கீரனார்
- நெடுவெண்ணிலவினார்
- பதடி வைகலார்
- மடல் பாடிய மாதங்கீரனார்
- மீனெறி தூண்டிலார்
- விட்டகுதிரையார்
- வில்லக விரலினார்
- தனிமகனார்
- தும்பிசேர் கீரனார்
- தேய்புரிப் பழங்கயிற்றினார்
- தொல்கபிலர்
- மலையனார்
- வண்ணப்புறக் கந்தரத்தனார்
- விழிகட் பேதைப் பெருங்கண்ணனார்
- ஊட்டியார்
- வெறிபாடிய காமக் கண்ணியார்
- கூகைக் கோழியார்
- தொடித்தலை விழுத்தண்டினார்
- கள்ளில் ஆத்திரையனார்
# மூன்றாம் தலைமுறை அணு உலை

**மூன்றாம் தலைமுறை அணு உலை ** (generation III reactor) இரண்டாம் தலைமுறை அணு உலையை, தலைமுறை இடைவெளியில் ஏற்பட்ட தொழில்நுட்ப மற்றும் வடிவமைப்பு வளர்ச்சிகளை கருத்தில்கொண்டு, மேம்படுத்தப்பட்ட வடிவமைப்பைக் கொண்டு உருவாக்கியதாகும். இந்த மேம்பாடுகள்
பராமரிப்பு மற்றும் முதலீட்டுச் செலவுகளைக் குறைத்து பாதுகாப்பினைக் கூட்டும் வகையிலான எரிபொருள் தொழில்நுட்ப முன்னேற்றங்கள், மேம்பட்ட வெப்ப வினைத்திறன், இயக்கியற்ற பாதுகாப்பு அமைப்புகள் மற்றும் சீர்தரப்பட்ட வடிவமைப்புகள் ஆகும்.  
இத்தகைய முன்னேற்றங்கள் நீண்ட இயக்க கால வாழ்வை (முழுமையான பராமரிப்பிற்கும் அணுக்கரு உலைக்கலன் மாற்றுவதற்கும் முன்னதாக 60 ஆண்டுகள் இயக்கவும், 120+&nbsp;ஆண்டுகள் வரை விரிவாக்கப்படக் கூடியனவாகவும்) அளிக்கின்றன; எதிராக இரண்டாம் தலைமுறை அணு உலைகள் 40 ஆண்டுகள் இயக்க வாழ்வை (80 ஆண்டுகள் வரை விரிவாக்கக்கூடிய அளவில்) கொண்டுள்ளன. மேலும், முந்தைய தலைமுறை அணு உலைகளில் நிலவுவதைவிட கருவ சிதைவு நிகழ்வடுக்குகள் இந்தவகை அணு உலைகளில் குறைவானதாகும் — ஐரோப்பிய அழுத்த அணு உலைகளுக்கு 1000 மில்லியன் அணுஉலை-ஆண்டுகளுக்கு 60 கருவ சிதைவு நிகழ்வுகள்; ESBWRகளில் 1000 மில்லியன் அணு உலை-ஆண்டுகளுக்கு 3 கருவ சிதைவு நிகழ்வுகள் — இரண்டாம் தலைமுறை அணு உலையான கொதிநீர் அணு உலை BWR/4 அளிக்கும் 1000 மில்லியன் அணுஉலை-ஆண்டுகளுக்கு 10,000 கருவ சிதைவு நிகழ்வுகளைக் காட்டிலும் பன்மடங்கு குறைந்தவை l  
முதல் மூன்றாம் தலைமுறை அணுஉலைகள் சப்பானில் கட்டப்பட்டுள்ளன.ஐரோப்பாவில் பல அணுஉலைகள் கட்டப்பட திட்டமிடப்பட்டுள்ளன. வெஸ்டிங்அவுஸ் வடிவமைத்த AP1000 என்ற மூன்றாம் தலைமுறை அணுஉலை சீனாவில் சான்மென் என்றவிடத்தில் 2013இல் இயக்கத்திற்கு வர உள்ளது.
# மூன்றாம் தலைமுறை அணு உலை

## மூன்றாம் தலைமுறை அணுக்கரு உலைகள்

- மேம்பட்ட கொதிநீர் அணு உலை (ABWR) — ஜெனரல் எலெக்ட்ரிக் வடிவமைப்பு -- 1996ஆம் ஆண்டில் சப்பானில் இயக்கத்திற்கு வந்தது.
- மேம்பட்ட அழுத்த நீர் அணு உலை (APWR) — மிட்சுபிசி கனரக இன்டஸ்ட்ரீஸ்.
- மெருகூட்டிய காண்டு அணு உலை 6 (EC6) — கனடாவின் அணுமின் கழகம்
- விவிஈஆர்-1000/392 (PWR) — பல்வேறு மேம்படுத்தல்களுடன்
- மேம்பட்ட கனநீர் அணு உலை -- தோரியம் பயன்படுத்தி இந்தியாவின் பாபா அணு ஆராய்ச்சி மையம் வடிவமைத்தது.
# நீர்-நீர் ஆற்றல் அணு உலை

வகையான உருசிய அணுக்கரு உலை ஆகும்.]]
**நீர்-நீர் ஆற்றல் அணுஉலை** , ( ; ஆங்கிலப் பெயர்ப்பு : *Vodo-Vodyanoi Energetichesky Reactor*; *Water-Water Energetic Reactor*) சுருக்கமாக **விவிஈஆர் ** (VVER) , அல்லது WWER அழுத்த நீர் அணு உலை வடிவமைப்பில் அமைந்த உருசிய அணுக்கரு உலைகளாகும். இவை முன்னாள் சோவியத் ஒன்றியம், இந்நாள் உருசியாவில் உள்ள ஓகேபி கிட்ரோபிரெஸ் (OKB Gidropress) நிறுவனத்தால் வடிவமைக்கப்பட்டவை. இவற்றின் ஆற்றல்திறன் 440 MWe முதல் 1200 MWe வரை உள்ளன. இவ்வகை அணுமின் நிலையங்கள் ஆர்மீனியா, பல்கேரியா, சீனா, செக் குடியரசு, பின்லாந்து, அங்கேரி, இந்தியா, ஈரான், ஸ்லோவேக்கியா, உக்ரைன், மற்றும் உருசியக் கூட்டமைப்பு நாடுகளில் பயன்படுத்தப்படுகின்றன.
# நீர்-நீர் ஆற்றல் அணு உலை

## வரலாறு

1970ஆம் ஆண்டில் விவிஈஆர் வகை அணுஉலைகள் முதலில் கட்டப்பட்டன. பெரும்பாலும் VVER-440 வடிவு V230 பொதுவான வடிவமைப்பாக இருந்த இந்த அணுமின் நிலையங்கள் 440 மெகாவாட் மின்னுற்பத்தித் திறன் கொண்டவையாக இருந்தன. V230 வடிவில் ஒவ்வொன்றும் தனித்தனி கிடையான நீராவி ஆக்கியுடன் ஆறு முதன்மை குளிர்வி சுற்றுக்கள் இருந்தன. சற்றே மாற்றியமைக்கப்பட்ட VVER-440, வடிவு V213இல் சோவியத் வடிவமைப்பாளர்களால் பரிந்துரைக்கப்பட்ட அணுக்கருப் பாதுகாப்பு சீர்தரங்கள் ஒருங்கிணைக்கப்பட்டன. இந்த வடிவமைப்பில் நெருக்கடிநிலை கருவ குளிர்விப்பு மற்றும் துணை ஊட்டுநீர் அமைப்புகளும் மேம்பட்ட விபத்து கண்டறிதல் அமைப்புக்களும் சேர்க்கப்பட்டிருந்தன.  
பெரிய விவிஈஆர்-1000 1975ஆம் ஆண்டில் உருவாக்கப்படது; இதில் கதிர்வீச்சுக் காப்புக் கட்டிடத்தில் நான்கு சுற்று அமைப்பும் நீராவி தெளிப்பு அடக்கு முறைமைகளும் இருந்தன. மேலும் மேற்கத்திய மூன்றாம் தலைமுறை அணுக்கரு உலைகள் போன்று தானியங்கி கட்டுப்பாடு, இயக்கியற்ற பாதுகாப்பு மற்றும் காப்புக் கட்டிட அமைப்புகள் சேர்க்கப்பட்டன.  
தற்போதைய வடிவமைப்பான விவிஈஆர்-1200 புதிய கட்டுமானங்களில் அளிக்கப்படுகிறது. இது விவிஈஆர்-1000இன் வளர்ச்சியாக கூடுதலான மின்னுற்பத்தித் திறன் 1200 MWe, மற்றும் கூடுதல் இயக்கியற்ற பாதுகாப்பு முறைமைகளைக் கொண்டுள்ளது.
# அப்பூச்சி காட்டுதல்

**அப்பூச்சி காட்டுதல்** என்பது குழந்தை விளையாட்டுகளில் ஒன்று. சின்னக் குழந்தை கண்ணன் தன் நிழலைக் காட்டி அதனைப் பிடித்துத் தா என அடம் பிடிப்பது போலப் பாவனை செய்துகொண்டு பன்னிரு ஆழ்வார்களில் ஒருவரான பெரியாழ்வார் பத்துப் பாடல்கள் பாடியுள்ளார். பெரியாழ்வார் எட்டாம் நூற்றாண்டில் வாழ்ந்தவர். அவரது காலத்தில் இதுபோன்றதொரு விளையாட்டு தமிழரிடையே பழக்கத்தில் இருந்திருக்கிறது.  
பிற்காலத்தில் குழந்தைகளுக்கு அதன் நிழலைக் காட்டிப் பூதம் எனக் கூறிப் பயமுறுத்தலாயினர்.
# அப்பூச்சி காட்டுதல்

## பெரியாழ்வார் பாடல்

:மெச்சூது சங்கம் இடத்தான் நல் வேய் ஊதி
:பொய்ச்சூதில் தோற்ற பொறையுடை மன்னர்க்காய்,
:பத்தூர் பெறாது அன்று பாரதம் கைசெய்த
:அத்தூதன் அப்பூச்சி காட்டுகின்றான், அம்மானே
:அப்பூச்சி காட்டுகின்றான்.
# அப்பூச்சி காட்டுதல்

## பார்க்க

- தமிழர் விளையாட்டுகள் (அண்மைய காலம்)
- கண்ணாம்மூச்சி
# இரட்சிப்பு (கிறித்தவம்)

**இரட்சிப்பு** என்ற சொல் கிறித்தவ இறையியலில் பாதுகாக்கப்படுதல், விடுவிக்கப்படுதல் என்ற பொருள் கொண்டது. எதிரிகளிடமிருந்து, போராட்டங்களிலிருந்து, பாவத்திலிருந்து, நரகத்துக்குச் செல்வதிலிருந்து பாதுகாப்பதையும் விடுவிப்பதையும் குறிப்பிடுவதாக விவிலியத்தின் பல இடங்களில் இச்சொல் கையாளப்பட்டுள்ளது.  
வேதாகமத்தின் புதிய ஏற்பாட்டுக் காலத்தில் இரட்சிப்பு என்பது பாவமன்னிப்படைந்து, இயேசு கிறிஸ்துவைப் பற்றிக்கொண்டு, பரிசுத்த ஆவியானவரால் நடத்தப்படுவதற்கு அர்ப்பணிப்பதைக் குறிக்கிறது.
# திராவிட பிரஞ்சு ஒப்பிலக்கண நூல்கள்

திராவிட மொழிகளுக்கும் மற்ற மொழிகளுக்குமான ஒப்பிலக்கண ஆய்வு 100 வருடங்களாகவே நடந்து வருகிறது. அதில் பிரஞ்சுக்காரர்கள் எழுதிய ஒப்பிலக்கண மட்டும் மொழிமாற்று நூல்கள் அதிகம் பிரபலமடையவில்லை. புதுவைத் தமிழர்களான தேசிகம் பிள்ளை மற்றும் செவாலியே மதனகல்யாணி போன்றவர்கள் தமிழ் மொழியிலிருந்து பிரஞ்சு மொழிக்கு நிறைய நூல்களை மொழிபெயர்த்துள்ளனர்.
# திராவிட பிரஞ்சு ஒப்பிலக்கண நூல்கள்

## பட்டியல்

| எண் | நூல் | ஆசிரியர் (வருடம் கி.பி.) |  |
| --- | --- | --- | --- |
| 1. | தமிழ் பிரஞ்சு அகராதி | முசே |  |
| 2. | பிரஞ்சு தமிழ் அகராதி | துய்புய் |  |
| 3. | திராவிட மொழிகளின் இலக்கண அமைப்பு | ழுய்ல் புளோக்(1946) |  |
| 4. | திருவள்ளுவர் வரலாறு, ஆத்திச்சூடி, கொன்றைவேந்தன், வெற்றி வேற்கை, மூதுரை, நல்வழி, நன்னெறி, நீதிநெறி விளக்கம் | பெ. அதாம் |  |
| 5. | ஆனந்தரங்கரின் நாட்குறிப்பு (பகுதி), தாடகை வதைப்படலம், அகலிகை சாபவிமோசன படலம், சிலப்பதிகாரம், மணிமேகலை, சீவக சிந்தாமணி | ழுலியேன் வேன்சான் |  |
| 6. | பயனத்தினசரி (தமிழ்நாட்டைப் பற்றிய பயண நூல்) | ல்ஃப்னோத் (1769) |  |
| 7. | தமிழ்நாட்டு விலங்குகளும் பறவைகளும் | ஃப்சே (1783) |  |
| 8. | தமிழ்நாட்டின் சமயக்கோட்பாடாட்சி | போர்ல் விமாந்த் (1904) |  |
| 9. | பிரெஞ்சிந்தியா பொருளாதார நிலை | சார்ல் வலாந்தேன் (1906) |  |
| 10. | தமிழ்நாட்டின் பழக்க வழக்கங்கள் | மோரிசு மேந்திரோன் (1907) |  |
| 11. | மரம், கல், நாகம் பற்றிய திராவிடர் கோட்பாடு | ழி. புல்னுவா |  |
| 12. | பாமரர் வாழ்க்கையும் பாட்டும் | ஆன்றி தெக்ளோ சே தேரே (1940) |  |
| 13. | கள்ளர் சமூக அமைப்பு | லுய்துய்மோன் (1957) |  |
| 14. | பிரஞ்சு தமிழ் மருத்துவ உரையாடல் | குழியேன் போல் (1904) |  |
| 15. | பத்துப்பாட்டு | பிரான்சுவா குரோ |  |
| 16. | திருக்குறள், நாலடியார், ஆசாரக்கோவை, நான்மனிக்கடிகை, திரிகடுகம், அறநெறிச்சாரம் | ஞானுதியாகு |  |
| 17. | - | தேசிகம் பிள்ளை |  |
| 18. | - | செவாலியே மதனகல்யாணி | } |
# திராவிட பிரஞ்சு ஒப்பிலக்கண நூல்கள்

## மூலம்

- தமிழர் நாடும் தனிப் பண்பாடும், புதுவை நந்திவர்மன், அர்ச்சுனா பதிப்பகம், சோலைமேடு தெரு, சென்னை - 94
# ஒற்றைச்சில் நிரலாக்க கட்டகம்

**ஒற்றைச்சில் நிரலாக்க கட்டகம்** (*Programmable system on chip*) என்பது சைப்பிரெசு குறைக்கடத்தி நிறுவனம் (cypress semiconductors) தயாரிக்கும் ஒரு சில்லு குடும்பத்தின் வணிகப்பெயர் ஆகும். 2001ஆம் ஆண்டின் தொடக்கத்தில் அறிமுகப்படுத்தப்பட்ட இச்சில்லு குடும்பம் உட்பொதிக்கப்பட்ட கட்டக வடிவமைப்பு மற்றும் செயல்படுத்தல் (embedded systems design and implementation) துறையில் ஒரு நவீன அடித்தளமாக விளங்குகிறது
# மு. பாலசுந்தரம்

**முருகேசு பாலசுந்தரம்** (*Murugesu Balasundaram*, (ஏப்ரல் 7, 1903 - திசம்பர் 15, 1965) இலங்கையின் தமிழ் அரசியல்வாதியும், நாடாளுமன்ற உறுப்பினரும், வழக்கறிஞரும் ஆவார்.
# மு. பாலசுந்தரம்

## வாழ்க்கைச் சுருக்கம்

மெதடிஸ்த குரு வண. கே. எஸ். முருகேசு என்பவருக்குப் பிறந்தவர் பாலசுந்தரம். யாழ்ப்பாணம் கில்னர் கல்லூரியிலும், கொழும்பு ரோயல் கல்லூரியிலும் கல்வி பயின்று பின்னர் கொழும்பு பல்கலைக்கழகக் கல்லூரியில் பயின்று அறிவியலில் பட்டம் பெற்றார். புலமைப் பரிசில் பெற்று லண்டன் சென்று அங்கு கேம்பிரிச் பல்கலைக்கழகத்தில் கலைமாணிப் பட்டம் பெற்றுத் திரும்பினார். சிறிது காலம் அவர் ஊடகவியலாளராகப் பணியாற்றிய பின்னர் சட்டம் பயின்று சட்ட வல்லுனரானார்.
# மு. பாலசுந்தரம்

## அரசியலில்

பாலசுந்தரம் இலங்கைத் தமிழரசுக் கட்சி இணைந்து மார்ச் 1960 தேர்தலில் கோப்பாய் தொகுதியில் போட்டியிட்டு தமிழ் காங்கிரஸ் கட்சியின் சார்பில் போட்டியிட்ட டி. குணரத்தினம் என்பவரை 5,343 வாக்குகள் வித்தியாசத்தில் வெற்றியீட்டி நாடாளுமன்றம் சென்றார். சூலை 1960 தேர்தலில் மீண்டும் வெற்றி பெற்றார். 1965 இல் தமிழரசுக் கட்சியில் இருந்து வெளியேற்றப்பட்ட பாலசுந்தரம், 1965 தேர்தலில் சுயேட்சையாகப் போட்டியிட்டு 568 வாக்குகள் மட்டும் பெற்றுத் தோல்வியடைந்தார்.
# கழியல்

**கழியல்** விளையாட்டில் இரண்டு வகை உண்டு. கழி என்னும் சொல் மூங்கில் கழியைக் குறிக்கும்.  
1) கழியலாட்டம் - :கையில் ஒரு கழியையோ, இரு கைகளிலும் இரு கழிகளையோ வைத்துக்கொண்டு சுழற்றிக் கலைத்திறனைக் காட்டுவது கழியலாட்டம்.  
2) கழியல்நடை ஆட்டம் - ஒன்று அல்லது இரண்டு மூங்கில் கழிமேல் ஏறி நடந்து ஆட்டம் காட்டுவது கழியல்
# கழியல்

## மேலும் பார்க்க

- தமிழர் விளையாட்டுகள் (அண்மைய காலம்)
# கழியல்நடை ஆட்டம்

**கழியல்நடை ஆட்டம்** தமிழகத்தில் வேலூர் மாவட்டத்தில் விளையாடப்படுகிறது. கழியில் யாரும் நிற்க முடியாது. ஆடலாம். (மிதிவண்டியில் யாரும் நிற்க முடியாது. ஓடலாம். அது போன்ற நேர்நிலைதான் இது)  
கழியல்நடை ஆட்டத்தில் இரண்டு வகை உண்டு.
1. ஒருகழி நடை
1. இருகழி நடை  
சுமார் கை அளவு பருமனும், பத்து அடி உயரமும் கொண்ட ஒரு மூங்கில் கழியில் சுமார் ஒருமுழ உயரமுள்ள கணுவுக்கு மேல் சுமார் ஒரு அடி நீளமுள்ள அதே பருமன் கொண்ட துண்டுக் கழி ஒன்றைக் கட்டி, அதில் காலை உருத்தாமல் இருக்கத் துணிகளைச் சுற்றி வைத்துக்கொண்டு சுவரைப் பிடித்துக்கொண்டு அந்தத் துண்டுக்கழியின் மேல் இருபுறமும் காலை ஊன்றி நின்று, கம்பைத் தூக்கித் தவ்வித் தவ்வி நடந்து செல்லுதல் ஒருகழி நடை  
பொய்க்கால் குதிரை ஆட்டத்தில் இரண்டு கால்களிலும் கட்டை கட்டிக்கொண்டு அதன்மேல் நடந்து ஆடுவர். இந்தக் கட்டை சுமார் 10 அங்குல உயரந்தான் இருக்கும்.  
இரண்டு கழிகளில் ஏறி நடக்கும் இருகழி நடை ஆட்டத்தில் சுமார் ஐந்தடி உயரத்துக்கு மேல் நின்று அதற்கும் மேலுள்ள அதன் தலைக்கொம்பைப் பிடித்துக்கொண்டு நடந்து கூட்டாகப் பலர் ஆடுவர். இதனைக் கொக்கலிக்கட்டை ஆட்டம் எனவும் கூறுகின்றனர்.
# கழியல்நடை ஆட்டம்

## மேலும் பார்க்க

- கழியல்
- தமிழர் விளையாட்டுகள் (அண்மைய காலம்)
- கழியலாட்டம்
# கோப்பாய் தேர்தல் தொகுதி

**கோப்பாய் தேர்தல் தொகுதி** (*Kopay Electorate*) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த ஒரு அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் வட மாகாணத்தில், யாழ்ப்பாண மாவட்டத்தில் கோப்பாய் நகரை உள்ளடக்கியதாகும்.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் கோப்பாய் தேர்தல் தொகுதி யாழ்ப்பாணத் தேர்தல் மாவட்டத்தில் உள்ளடக்கப்பட்டது.
# கோப்பாய் தேர்தல் தொகுதி

## 1947 தேர்தல்கள்

1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:  
| &nbsp; | align=சி. வன்னியசிங்கம் | align=அகில இலங்கைத் தமிழ் காங்கிரஸ் | align=கை | 9,619 | 58.90% |
| --- | --- | --- | --- | --- | --- |
| &nbsp; | align=எஸ். ராசரத்தினம் | align=ஐக்கிய தேசியக் கட்சி | align=யானை | 5,266 | 32.24% |
| align=சி. இரகுநாதன் | align=சுயேட்சை | align=வண்டிச் சில்லு | 1,447 | 8.86% |  |
| **தகுதியான வாக்குகள்** | **16,332** | **100.00%** |  |  |  |
| நிராகரிக்கப்பட்டவை | 276 |  |  |  |  |
| மொத்த வாக்குகள் | 16,608 |  |  |  |  |
| பதிவு செய்யப்பட்ட வாக்காளர்கள் | 32,999 |  |  |  |  |
| வீதம் | 50.33% | } |  |  |  |
# கோப்பாய் தேர்தல் தொகுதி

## 1952 தேர்தல்கள்

24 மே 1952 முதல் 30 மே 1952 வரை நடைபெற்ற 2வது நாடாளுமன்றத் தேர்தல் முடிவுகள்:  
| &nbsp; | align=சி. வன்னியசிங்கம் | align=இலங்கைத் தமிழரசுக் கட்சி | align=சாவி | 9,410 | 44.89% |
| --- | --- | --- | --- | --- | --- |
| &nbsp; | align=சி. அருளம்பலம் | align=அகில இலங்கைத் தமிழ் காங்கிரஸ் | align=யானை | 9,200 | 43.88% |
| align=ஆர். ஆர். தர்மரத்தினம் | align=நட்சத்திரம் | 2,354 | 11.23% |  |  |
| **தகுதியான வாக்குகள்** | **20,964** | **100.00%** |  |  |  |
| நிராகரிக்கப்பட்டவை | 283 |  |  |  |  |
| மொத்த வாக்குகள் | 21,247 |  |  |  |  |
| பதிவு செய்யப்பட்ட வாக்காளர்கள் | 32,903 |  |  |  |  |
| வீதம் | 64.57% | } |  |  |  |
# கோப்பாய் தேர்தல் தொகுதி

## 1956 தேர்தல்கள்

5 ஏப்ரல் 1956 முதல் 10 ஏப்ரல் 1956 வரை நடந்த 3வது நாடாளுமன்றத் தேர்தல் முடிவுகள்:  
| &nbsp; | align=சி. வன்னியசிங்கம் | % |  |  |  |
| --- | --- | --- | --- | --- | --- |
| &nbsp; | align=மு. பாலசுந்தரம் | % |  |  |  |
| &nbsp; | align=மு. பாலசுந்தரம் | % |  |  |  |
| &nbsp; | align=சி. கதிரவேலுப்பிள்ளை | % |  |  |  |
| &nbsp; | align=சி. கதிரவேலுப்பிள்ளை | % |  |  |  |
| &nbsp; | align=சி. கதிரவேலுப்பிள்ளை | align=தமிழர் விடுதலைக் கூட்டணி | align=சூரியன் | 25,840 | 77.20% |
| &nbsp; | align=வி. நடராஜா | align=லங்கா சமசமாஜக் கட்சி | align=திறப்பு | 3,487 | 10.42% |
| &nbsp; | align=எஸ். ஜெகநாதன | align=ஐக்கிய தேசியக் கட்சி | align=யானை | 2,699 | 8.06% |
| align=வி. ரி. ஜெயதேவன் | align=சுயேட்சை | align=கப்பல் | 1,444 | 4.31% |  |
| **தகுதியான வாக்குகள்** | **33,470** | **100.00%** |  |  |  |
| நிராகரிக்கப்பட்டவை | 149 |  |  |  |  |
| மொத்த வாக்குகள் | 33,619 |  |  |  |  |
| பதிவு செய்யப்பட்ட வாக்காளர்கள் | 41,824 |  |  |  |  |
| வீதம் | 80.38% | } |  |  |  |  
சி. கதிரவேலுப்பிள்ளை 1981 மார்ச் 31 இல் இறக்கவே, அவருக்குப் பதிலாக எம். ஆலாலசுந்தரம் 1981 சூலை 23 இல் நியமிக்கப்பட்டார்.  
இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் எம். ஆலாலசுந்தரம் நாடாளுமன்ற இருக்கையை இழந்தார்.  
எம். ஆலாலசுந்தரம் 1985 செப்டம்பர் 2 ஆம் நாள் யாழ்ப்பாணத்தில் வைத்து படுகொலை செய்யப்பட்டார்.
# மென்னீர் அணு உலை

**மென்னீர் அணு உலை ** (Light water reactor, **LWR**) சாதாரண நீரை குளிர்விப்பானாகவும் நியூத்திரன் மட்டுப்படுத்தியாகவும் பயன்படுத்தும் ஓர் வெப்ப அணுஉலை ஆகும். அணுக்கரு உலைகளில் பெரும்பாலானவை வெப்ப அணுக்கரு உலைகளாகும்; இவற்றில் பெரும்பாலானவை மென்னீர் அணு உலைகளாகும். மென்னீர் அணு உலைகள் மூன்று வகைப்படும்: அழுத்த நீர் அணுஉலை (PWR), கொதிநீர் அணுஉலை (BWR), மற்றும் உய்யமிகை நீர் அணுஉலைகளின் (SCWR) (பெரும்பான்மையான வடிவமைப்புகள்).
# மென்னீர் அணு உலை

## மேலோட்டம்

எரிபொருளாகக் கொண்டு இயங்கும் இரு அழுத்த நீர் அணுஉலைகள் உள்ள கோபெர்க் அணு மின்நிலையம்.]]
சாதாரண நீரை குளிர்விப்பானாகவும் மட்டுப்படுத்தியாகவும் பயன்படுத்துவதால் மென்னீர் அணுஉலைகள் பிற அணுஉலைகளை விட எளிமையான வடிவமைப்பாகவும் குறைந்த முதலீடு கொண்டதாகவும் விளங்குகின்றன. இதனால் 2009 வரையில் பெரும்பாலான குடிசார் அணுஉலைகளிலும் கடற்படை செலுத்துகை அணுஉலைகளிலும் இவ்வகை அணுஉலைகளே பயன்படுத்தப்பட்டு வருகின்றன.  
ஐக்கிய அமெரிக்காவின் பல்வேறு முகமைகள் துவக்கநிலையில் அழுத்த நீர் அணுஉலைகளையும் கொதிநீர் அணுஉலைகளையும் உருவாக்க காரணமாக இருந்தன. இரண்டாம் உலகப் போர் முடிவில் அமெரிக்க கப்பற்படை, கேப்டன் ஹைமன் ரிக்கோவர் தலைமையில், 1950களில் முதல் அழுத்த நீர் அணுஉலையையும் முதல் அணுக்கரு நீர்மூழ்கி கப்பலையும் உருவாக்கினர்; தேசிய அணுஉலை சோதனை நிலையம் (தற்போதைய இடாகோ தேசிய ஆய்வகச்சாலை)யில் நடந்த போராக்ஸ் சோதனைகளின்போது ஆய்வாளர் சாமுவல் அன்டர்மையர் II கொதிநீர் அணுஉலையை உருவாக்கினார். முன்னாள் சோவியத் ஒன்றியமும் தனியாக அவர்களது வகையான அழுத்த நீர் அணுஉலையை 1950களின் பிற்பகுதியில் உருவாக்கினர்; இவற்றின் தனிப்பட்ட துவக்கத்தை குறிக்கவும் சில தேசிய வடிவமைப்பு வேறுபாடுகளை கொண்டும் மேற்கத்திய அழுத்த நீர் அணுஉலைகளிலிருந்து வேறுபடுத்திக் காட்டவும் இவை விவிஈஆர் என்று குறிப்பிட படலாயிற்று. மூன்றாவது வகையான உய்யமிகை நீர் அணுஉலை 2009 வரையில் எண்ணக்கரு அளவிலேயே உள்ளது; இது நான்காம் தலைமுறை அணுஉலையாக கருதப்படுகிறது. பகுதியளவில் மென்னீரை மட்டுப்படுத்தியாக பயன்படுத்தும் இவை விரைவு நியூத்திரன் அணுஉலையின் சில கூறுகளையும் கொண்டுள்ளது
# மென்னீர் அணு உலை

## வெளியிணைப்புகள்

- Light Water Reactor Sustainability (LWRS) Program  
[
# உண்மை

**உண்மை** (*Truth*) என்னும் சொல் வாய்மை, நேர்மை போன்ற பல பொருள்களில் அறியப்பட்டு, ஆளப்பட்டு வருகின்றது. மெய்யியலாளர்களும், பிற அறிஞர்களும் "உண்மை" என்பதன் வரைவிலக்கணம் சார்ந்து ஒத்த கருத்து உடையவர்கள் அல்லர். உண்மை தொடர்பான பல கோட்பாடுகள் இன்னும் சர்ச்சைக்கு உரியனவாகவே உள்ளன.  
வாய்மை என்பது சொல் வழுவாமையைக் குறிக்கும். அதாவது உள்ளத்தில் உள்ளது மாறாமல் அதனை வாய் வழியாகப் பேசுவது வாய்மை எனப்படும். வாய்மையைப் பற்றி திருக்குறள் பின்வருமாறு கூறுகிறது
<blockquote>வாய்மை எனப்படுவது யாதெனின்
யாதொன்றும் தீமை இலாத சொலல்.</blockquote>  
கருத்து: வாய்மை எனப்படுவது பிறருக்கு எந்தவிதத் தீங்கும் இல்லாத சொற்களைச் சொல்வது ஆகும்.
# உண்மை

## வரையறையும் சொற்பிறப்பியலும்

உண்மை என்ற தமிழ் வார்த்தைக்குச் சமமான ஆங்கில வார்த்தை *truth* இது பண்டைய ஆங்கில மொழியில் *tríewþ, tréowþ, trýwþ*, என்றும், மத்திம கால ஆங்கில மொழியில் *trewþe*,என்றும் அழைக்கப்படுகிறது.  
பிற மொழி இணைச்சொற்கள்:  
பண்டைய உயர்ஜெர்மானிய மொழி: *triuwida*,  
பண்டைய நோர்ஸ் மொழி: *tryggð*.  
பண்டைய ஆங்கில மொழி: tréowe
# உண்மை

## பெரும்பான்மைக் கோட்பாடுகள்

வார்த்தைகள், குறியீடுகள், கருத்துக்கள் மற்றும் நம்பிக்கைகள் ஆகியவை ஒழுங்கான உண்மை எவ்வாறு கருதப்படலாம் என்று நிர்ணயிப்பது கடினமானது.  
ஒரு நபர் அல்லது ஒரு முழு சமூகம் எவ்வாறு கோட்பாடுகளின் அடிப்படையில் "உண்மை" என்ற கருத்தைத் தீர்மானிக்க முடியும் என்பது ஒரு சிக்கலான செயல். "உண்மை" பற்றிய ஒவ்வொரு கண்ணோட்டமும் அறிஞர்களால் வெளியிடப்பட்டு அனைவராலும் பரவலாக பகிர்ந்து கொள்ளப்படுகிறது.  
உண்மை பற்றிய பெரும்பாலான கோட்பாடுகள் உலகளவில் ஏற்றுக்கொள்ளப்படவில்லை. மேலும் சமீபத்தில் தோன்றிய உண்மை சார்ந்த "பணவிறக்கம்" அல்லது "தற்காலிகமாகக் குத அளவை ஏற்றுக்கொள்ள இணங்குபவர்" எனும் கோட்பாடுகள் பழைய நிலையான கோட்பாடுகளுக்குப் போட்டியாக உருவாக்கப்பட்டுள்ளன. உண்மை என்ற கருத்தைப் பற்றி குறிப்பிடத்தக்க எதையும் உறுதியாகவோ அல்லது ஒரு அறிக்கையாகவோ கூற இயலாது என்று குறைந்தபட்ச காரண மையங்களை சார்ந்தவர்கள் கருதுகிறார்கள். இக்கோட்பாட்டினர், உண்மையின் இயல்பு பற்றி எதுவும் கூற இயலாது என்ற கருத்தில் உறுதியாக உள்ளனர்.  
ஒப்பந்தத்தை வெளிப்படுத்தவும், கூற்றுக்கள் மற்றும் கோரிக்கைகளை வலியுறுத்திக் கூறவும், பொது ஊகங்கள் அமைக்கவும் உண்மை அவசியமாகிறது. அச்சமயங்களில் அது சொற்பொழிவுகளில் பயன்படுத்தப்படும் ஒரு பொது முத்திரைத் தகவல் போன்று பயன்படுத்தப்படுவதாக குறைந்தபட்ச காரணக்காரர்கள் கருதுகிறார்கள்.
# உண்மை

## பெரும்பான்மைக் கோட்பாடுகள்

### உண்மை பற்றிய கோட்பாடுகளின் பட்டியல்

தன்னிலையான அல்லது தற்சார்பியலான கோட்பாடுகள் (Substantive theories)
- தொடர்புக் கோட்பாடு (Correspondence theory)
- ஒத்திணக்கமானகோட்பாடு (Coherence theory)
- அகவிருத்திவாத கோட்பாடு (Constructivist theory)
- கருத்தொற்றுமைக் கோட்பாடு (Consensus theory)
- நடைமுறைக்கேற்ற கோட்பாடு (Pragmatic theory)
பணவிறக்கக்கோட்பாடு (Minimalist (deflationary) theories)
- முன்கூட்டி உருவாகிற கோட்பாடு (Performative theory)
மிகைமை மற்றும் தொடர்புடைய கோட்பாடுகள் (Redundancy and related theories)  
கூட்டு எண்ணக்கோட்பாடு (Pluralist theories)  
மிக நம்பப்படுகிறது கோட்பாடுகள் (Most believed theories)
- முறையான கோட்பாடுகள் (Formal theories)
- தர்க்கம் உண்மை (Truth in logic)
- கணிதத்தில் உண்மை (Truth in mathematics)
- பொருள் கோட்பாடு (Semantic theory)
- கிரிப்கெயும் கோட்பாடு (Kripke's theory)
- மறுபார்வைக் கோட்பாடு (Revision theory)
# உண்மை

## பெரும்பான்மைக் கோட்பாடுகள்

### தொடர்புக் கோட்பாடு

உண்மையான நம்பிக்கைகள், உண்மையான வாசகங்கள் ஆகியவை நடைமுறை விவகாரக் கையாளுகையுடன் தொடர்புடையவை என்று தொடர்புக் கோட்பாட்டுக்காரர்கள் வலியுறுத்துகின்றனர்.
- இந்தக் கொள்கை ஒரு புறம் எண்ணங்களுக்கும் அறிக்கைகளுக்கும் இடையே உள்ள உறவை வலியுறுத்துகிறது.
- மறு புறம் காட்சிப் பொருள்களுக்கும் எண்ணங்களுக்கும் இடையே உள்ள உறவை வலியுறுத்துகிறது.  
இது சாக்ரடீஸ் (Socrates), பிளேட்டோ (Plato), அரிஸ்டாட்டில் (Aristotle) போன்ற கிரேக்க மெய்விளக்கவியல் ஆய்வாளர்களால்தொடங்கப்பட்ட ஒரு பாரம்பரிய மாதிரி ஆகும்.  
பதின்மூன்றாம் நூற்றாண்டின் தத்துவ அறிஞர் தாமஸ் அக்வினாஸின் (Thomas Aquinas) அறிக்கையானது, தொடர்புக் கோட்பாட்டு மாதிரிக்கு ஒரு எடுத்துக்காட்டாகும். "உண்மை என்பது பொருள்களுக்கும், அறிவுக்கும் இடையேயுள்ள ஒரு சமன்பாடு" அல்லது "உண்மை என்பது பொருள்களுக்கும், அறிவுக்கும் இடையேயுள்ள ஒரு போதுமான பொருத்தப்பாட்டு நிலைமை ஆகும்" என்று தாமஸ் அக்வினாஸ் தன்னுடய <u>வெரிடாஸ் எஸ்ட் அடிகுவேஷியொ ரீ எட் இன்டெல்லெக்டஸ்</u> (Veritas est adaequatio rei et intellectus) என்ற அறிக்கையில் கூறுகிறார். இது பிளேட்டோவின் அறிவுரையைப் பின்பற்றும், ஒன்பதாம் நூற்றாண்டின் ஐசக் இஸ்ரேலிக்கு (Isaac Israeli) அக்வினாஸால் வழங்கப்பட்டதாகும். அக்வினாஸ் இக்கோட்பாட்டை முன்னிலும் திட்பமாக, "ஒரு தீர்ப்பு வெளிப்புற யதார்த்தத்துடன் ஒத்துப்போகும்போது அது உண்மை என்று கூறப்படுகிறது" என்று மீண்டும் எடுத்துக்கூறுகிறார்.  
"புறநிலை தற்சார்பற்ற யதார்த்த உண்மை" என்பதை துல்லியமாக வெளிப்படுத்தும் ஒரு விஷயமே "உண்மை" என்று தொடர்புக் கோட்பாட்டு மையங்கள் வலியுறுத்துகின்றன. இவர்கள், உண்மையை, எண்ணங்கள், வார்த்தைகள், பிற சின்னங்கள் ஆகியவற்றுடன் தொடர்புபடுத்திக் குறிக்கின்றனர். கூடுதல் காரணிகளைப் பகுப்பாய்வு செய்யாமல் இலட்சிய வரையறையை அடைய முடியாது என்று நவீன கோட்பாட்டாளர்கள் கூறுகின்றனர்.
# உண்மை

## பெரும்பான்மைக் கோட்பாடுகள்

### ஒத்திணக்கமானகோட்பாடு

ஒத்திணக்கமானதத்துவத்தின்படி உண்மை என்பது பொதுவாக ஒரு அமைப்பின் ஒட்டுமொத்த உட்கூறுகளுக்கு இடையே உள்ள பொருத்தத்தை அடிப்படையாகக் கொண்டுள்ளது. முழுமைப்படுத்தல் மற்றும் தொகுத்தல் ஆகியவற்றின் பின்புலத்தில் உள்ள கருத்துக்களை நுண்ணாய்வுடைய கண்ணோட்டத்தில் சீர்தூக்கிப் பார்த்து தீர்வு காண்பது ஒத்திணக்கமான அமைப்பின் சிறப்புக் காரணியாகும்.  
ஒத்திணக்கமானதத்துவத்தின் சில மாறிகளில், தர்க்கம் மற்றும் கணிதக்கூறுகளை அடித்தளமாகக் கொண்டு அத்தியாவசியமானதும், உள்ளார்ந்ததுமான பண்புகளின் தாக்கம் குறித்து ஆய்வுகள் மேற்கொள்ளும்படி கோரப்பட்டுள்ளன.  
ஸ்பினோஸா (Spinoza), லீப்னிஸ் (Leibniz) ஜி.டபிள்யூ.எஃப். ஹெகல் (G.W.F. Hegel) பிரிட்டன் நாட்டு தத்துவ ஞானி எஃப்.ஹெச். பிராட்லி (F.H. Bradley) ஆகிய பகுத்தறிவுவாதிகளின் தத்துவ சிந்தனைகளிலிருந்து ஒத்திணக்கமானகோட்பாடுகள் முற்றிலும் வேறுபடுத்தி அறியக்கூடியதாக உள்ளன.